कोडरमा में देर रात तक हुई विशेष प्रार्थना सभा
प्रभुयीशु के जन्मोत्सव पर मरियमपुर स्थित जीवन ज्योति आश्रम को आकर्षण ढंग से सजाया गया है। मौके पर विशेष रूप से चरनी बनाए गए है। गुरुवार की देर रात विशेष मिस्सा पूजा का आयोजन किया गया। जिसमें ईसाई धर्म को मानने वाले सैकड़ों स्त्री- पुरुष बच्चे शामिल हुए। रात 11.30 बजे जागरण मिस्सा पूजा शुरू हुई फादर जयप्रकाश फादर नोरबट लकड़ा ने चरनी आशीष करते हुए संयुक्त रूप से लोगों को क्रिसमस की बधाई दी।
मानवकल्याण के लिए धरती पर अवतरित हुए प्रभु यीशु : फादर
मिस्सापूजा के बाद अपने संदेश में फादर जय प्रकाश नोरबट लकड़ा ने कहा कि प्रभु यीशु मानव के कल्याण के लिए धरती पर अवतरित हुए थे। उनका मुख्य संदेश धरती के सभी जीवों का कल्याण करना है। साथ ही आपस में दया प्रेम की भावना जागृत करना है। फादर ने कहा की यीशु आज भी हमारे बीच मौजूद है।
क्रिसमस को लेकर मरियमपुर, सतगांवा, ढोढाकोला, करमा, तिलैया, लख्खीबागी में ईसाई धर्मावलंबीयों की ओर से अपने घरों को आकर्षक ढंग से सजाया गया है। वहीं होली फैमिली हॉस्पिटल में भी क्रिसमस को लेकर चरनी सजाई गई है। कार्यक्रम को सफल बनाने में रजत लकड़ा, पोलिका तिर्की, देवनीश एक्का, विपिन किशोर लकडा़, वपन माइकल कुजूर, रुबेल लकड़ा, सिस्टर शांति, मैरी जोसेफ, रानी सहित इसाई समुदाय के कई लोग लगे है।
hin_Deva hin_Deva hin_Deva hin_Deva hin_Deva